**ДОГОВОР**

**№ BG16RFOP001-5.002-0021-С01** /\_\_\_\_\_\_\_\_\_\_\_\_\_ г.

Днес, ……………..2019 г., в гр. Перник, между:

**1. ОБЩИНА ПЕРНИК,** ЕИК (по БУЛСТАТ) 000386751, със седалище и адрес на управление: п.к. 2300 област Перник, гр.Перник, пл. „Св. Иван Рилски” № 1а, представлявана от **СЕВДЕЛИНА КОВАЧЕВА** – ЗА **КМЕТ НА ОБЩИНА ПЕРНИК, На основание Заповед №1487/19.09.2019г.,**  наричана за краткост в договора „**ВЪЗЛОЖИТЕЛ**”

и

 **2. …………………….,** с ЕИК ………….., със седалище и адрес на управление………………………………., представлявано от **………………………**, наричанo по-долу **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛН2ИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и Решение № ……… от ………г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Доставка и монтаж на оборудване и обзавеждане за обекти от социалната инфраструктура на Община Перник“, по проект № BG16RFOP001-5.002-0021 “Подкрепа за деинституционализация на социалните услуги за възрастни и хора с увреждания в Община Перник, Договор за БФП № BG16RFOP001-5.002-0021-С01 по ОПРР 2014-2020, по пет обособени позиции :**

**ЗА Обособена позиция №5 – “ Доставка и монтаж на медицинско оборудване и обзавеждане** за нуждите на (ЦГЛПР), (ЦГЛРФД), (ЦГВХНС ) „

 се сключи настоящия договор

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да извърши **„Доставка и монтаж на оборудване и обзавеждане за обекти от социалната инфраструктура на Община Перник“, по проект № BG16RFOP001-5.002-0021 “Подкрепа за деинституционализация на социалните услуги за възрастни и хора с увреждания в Община Перник, Договор за БФП № BG16RFOP001-5.002-0021-С01 по ОПРР 2014-2020, по пет обособени позиции :**

**ЗА Обособена позиция №5 – “ Доставка и монтаж на медицинско оборудване и обзавеждане** за нуждите на (ЦГЛПР), (ЦГЛРФД), (ЦГВХНС ) „, съгласно Техническата спецификация на Възложителя, и детайлно описани в Техническото и Ценово предложение на Изпълнителя, неразделна част от Договора и в съответствие с изискванията на настоящия Договор.

(1.2) Видът, техническите данни и характеристики на оборудването, което следва да достави Изпълнителят са подробно посочени в Техническата спецификация на Възложителя, и в Техническото предложение на Изпълнителя, представляващи неразделна част от настоящия Договор.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на **…………. лв./словом/ без ДДС или ……….лв./словом/** с включен ДДС, съгласно Ценовото му предложение, неразделна част от настоящия Договор.

(2.2) В цената по алинея 2.1 са включени всички разходи за доставка и монтаж на оборудването, включително, но не само по: опаковка, доставка до определеното от Възложителя място (транспорт, застраховки, митни сборове), разтоварване, монтаж, тестове /ако е приложимо/, гаранционно поддържане (поправка на повреди, консумативи, труд, командировки, транспортни и пощенски услуги, комуникации и др., замяната на дефектните части и модули)/ако е приложимо/, данъци, такси и всякакви други разходи, свързани с изпълнение на поръчката.

(2.3) Посочената цена е крайна и включва всички разходи и възнаграждения на Изпълнителя за изпълнение на предмета на настоящия Договор.

(2.4) Посочената в настоящия Договор цена е крайна и остава непроменена за срока на действието му.

**Член 3. Начин на плащане**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:

Банка: ……..

BIC: ……….

IBAN: ……….

Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

 (3.2) Плащането на цената по алинея 2.1 се извършва както следва:

1. Възложителят заплаща авансово до 20 % (*двадесет* *процента*) от цената по алинея 2.1 в срок от 15 (петнадесет) календарни дни от сключване на настоящия Договор и предоставяне от Изпълнителя на Възложителя на фактура, както и гаранция, обезпечаваща авансовото плащане в размера на авансовото плащане, в една от формите, посочени в член 10 от Договора. Гаранцията обезпечаваща авансовото плащане се освобождава в срок до 3 (*три*) дни след връщане или усвояване на аванса. Авансът се счита за усвоен след подписване на Приемо-предавателния протокол по алинея 5.3, респективно по алинея 5.5 от настоящия Договор.
2. Възложителят заплаща остатъчната сума от цената за доставката, посочена в алинея 2.1, която се заплаща в срок след подписване на Приемо-предавателен протокол за окончателното приемане на оборудването по алинея 5.3, респективно по алинея 5.5 от настоящия Договор.

(3.3) За дата на плащането, се счита датата на заверяване на банковата сметка на Изпълнителя със съответната дължима сума.

(3.4) При издаване на фактура за извършване на плащане по настоящия договор **ИЗПЪЛНИТЕЛЯТ** е длъжен да посочва в него, наименованието на проекта и номера и датата на настоящия договор, като всички разходооправдателни документи, следва да включват текст: **„Разходът е по Договор за БФП №BG16RFOP001-5.002-0021-С01** с Управляващия орган на Оперативна програма „Региони в растеж“ 2014-2020, **Приоритетна ос 5 “Регионална социална инфраструктура”, процедура на BG16RFOP001-5.002 “Подкрепа за деинституционализация на социалните услуги за възрастни и хора с увреждания“**, съфинансирана от Европейския съюз чрез Европейския фонд за регионално развитие

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4.Срокове и място на доставка**

(4.1)Настоящият Договор влиза в сила от датата на регистрационния индекс на договора. Срокът на настоящия Договор изтича след изтичането на последният действащ гаранционнен срок на оборудването/обзавеждането, предмет на Договора, посочен в Техническото предложение на изпълнителя и удовлетворяването на всички претенции на Възложителя, свързани с гаранционната отговорност на Изпълнителя.

(4.2) Срокът за доставката на оборудването е до **……… / словом /календарни дни** (съгласно оферирания от Изпълнителя срок в Техническото предложение), считано от датата на получаване на писмената заявка на възложителя.

 (4.3) Отделните гаранционни срокове на оборудването/обзавеждането са (съгласно оферираните в техническото му предложение*),/вариант за Обособена позиция №1, №2 , №3 и №5/* считано от датата на приемането им без забележка по чл. 5, ал. 5.3. или съответно двустранния Приемо-предавателен протокол за приемане на доставката без забележки по чл. 5, ал. 5.5.

(4.4) Мястото на доставка на оборудването/обзавеждането е в гр. Перник,

- ***сградата на "Специализирана болница за продължително лечение и рехабилитация" ЕООД / вариант/ ;***

***- кв. Христо Смирненски / вариант/.***

**Член 5. Условия на доставка**

(5.1) Изпълнителят се задължава да достави и предаде на Възложителя следното оборудване/обзавеждане:

(съгласно техническото предложение, представляващо неразделна част от договора)

(5.2) При доставката на оборудването/обзавеждането, Изпълнителят предоставя на Възложителя надлежно оформена фактура – оригинал, подписана от Изпълнителя, за доставеното оборудване/обзавеждане, съдържаща основание – номер на договора, сериен номер (ако е приложимо), модел, марка.

(5.3) Доставката и предаването/получаването на всеки елемент от оборудването/обзавеждането, се удостоверява с подписване в два екземпляра на двустранен приемо-предавателен протокол („**Приемо-предавателен протокол**“) от Страните или техни упълномощени представители, след проверка за: отсъствие на явни Несъответствия, окомплектовката на доставката и представяне на документите в съответствие с алинея (5.1) и (5.2) и съответствие на оборудването/обзавеждането с техническите характеристики, представени в Техническото предложение на Изпълнителя и Техническата спецификация на Възложителя. Приемо-предавателният протокол съдържа основанието за съставянето му (номер на договора), сериен номер (ако е приложимо), модел, марка, предмет на доставка. проверка за: наличие или липсата на явни (видими) недостатъци/несъответствия; съответствие с изискванията на ВЪЗЛОЖИТЕЛЯ, съдържащи се в Техническата спецификация и предложенията, съдържащи се в Техническото предложение; за съответствие с вида, количеството, техническите характеристики и окомплектоваността на оборудването/обзавеждането с документи; името, длъжността и подписа на лицето, доставило оборудването/обзавеждането, както и името, длъжността и подписа на лицето, получило оборудването/обзавеждането. Проектът на Приемо-предавателен протокол се изготвя от Изпълнителя. Монтажът и/или тестването на оборудването страните по договора удостоверяват с подписването на приемо-предавателен протокол, който съдържа минимум следните обстоятелства: датата на монтаж и/или тестване на оборудването; името, длъжността и подписа на лицето/ата, извършило/и монтажа и/или тестването, както и името, длъжността и подписа на лицето, приело монтажа и/или тестването.

(5.4) Изпълнителят уведомява Възложителя писмено в срок от 5 (*пет)* дни предварително за конкретните дати и час, на които ще се изпълняват доставките. При предаването на оборудването/обзавеждането или елементи от него, Изпълнителят осигурява на Възложителя необходимото според обстоятелствата време да ги прегледа за Несъответствия, като същото не може да надвишава 10 (*десет)* дни.

(5.5) При констатиране на явни Несъответствия, по смисъла на алинея (5.6) на доставеното оборудването/обзавеждането, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, съобразно алинея (5.6). След отстраняване на Несъответствията, Страните подписват двустранен Приемо-предавателен протокол за приемане на доставката.

(5.6) При „**Несъответствия**“ (явни или скрити дефекти, липси, недостатъци, несъответствия на оборудването/обзавеждането към него с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на оборудването/обзавеждането и документите в съответствие с алинея (5.1) и (5.2) се прилага някоя от следните варианти:

(i) Изпълнителят заменя доставеното оборудването/обзавеждането или частта с Несъответствия с такива притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя; или

(ii) Изпълнителят отстранява Несъответствието в срок и по ред посочени в констативния протокол и/или съобразно гаранционните условия; или

(iii) цената по Договора се намалява съответно с цената на оборудването/обзавеждането или частта с Несъответствия, ако това не води до промяна в предмета на поръчката или със сумата на разходите за отстраняване на Несъответствието.

(5.7) В случай че Несъответствието на доставеното оборудване/обзавеждане или елементи от същото е толкова съществено, че прилагането на някой от вариантите по алинея (5.6) ще доведе до промяна на предмета на поръчката, или в случай че Изпълнителят забави доставката или отстраняването на Несъответствията с повече от 10 (десет) дни, от предвидения срок за доставка в алинея (4.2), съответно от срока, посочен в констативния протокол,Възложителят има право да прекрати Договора, както и право да получи неустойка в размер на сумата по гаранцията за изпълнение на Договора,както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции. Страните се споразумяват изрично, че прилагането на варианта по алинея (5.6), точка (i), а именно – замяна на несъответстващо оборудването/обзавеждането или елемент от същото с ново, по отношение на Несъответстващото, може да бъде извършено само до подписване на Приемо-предавателния протокол по алинея (5.3).

(5.8) Подписването на приемо-предавателния протокол по алинея (5.3) или алинея (5.5) без забележки има силата на приемане на доставката от страна на Възложителя, освен в случаите на "скрити Несъответствия“, които не могат да бъдат установени при обикновения преглед на оборудването/обзавеждането или на Несъответствия, проявили се в рамките на гаранционния срок. Приемането на доставката с Приемо-предавателния протокол няма отношение към установените впоследствие в гаранционния срок Несъответствия, които Изпълнителят е длъжен да отстрани за своя сметка, в съответствие с гаранционните условия.

(5.9) В случаите на Несъответствия, посочени в констативния протокол по алинея (5.5), Възложителят не дължи заплащане на цената по чл. 3, алинея 3.2, буква „b” [*остатъчното плащане на доставката*] преди отстраняването им и изпълненията на останалите условия за плащане, предвидени в Договора.

(5.10) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**Член 6. Преминаване на собствеността и риска**

(6.1) Собствеността и риска от случайно повреждане или погиване върху оборудването/обзавеждането, предмет на доставка преминава от Изпълнителя върху Възложителя при предаването на владението върху тях на Възложителя и подписването на протокола за регистрация по алинея (5.5).

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

(7.1) ИЗПЪЛНИТЕЛЯТ има право на достъп до мястото на изпълнение, където трябва да бъде доставено и монтирано и/или тествано оборудването;

(7.2) ИЗПЪЛНИТЕЛЯТ има право да получи от ВЪЗЛОЖИТЕЛЯ необходимото съдействие за осъществяване на доставката и монтажа и/или тестването на оборудването;

(7.3) ИЗПЪЛНИТЕЛЯТ има право да иска приемане на доставката и монтажа и/или тестването от ВЪЗЛОЖИТЕЛЯ или определено от него с настоящия договор лице, когато доставката и монтажът и/или тестването отговарят на изискванията и условията, посочени в настоящия договор и приложенията към него;

(7.4) ИЗПЪЛНИТЕЛЯТ има право при пълно, точно и навременно изпълнение на договора, да получи от ВЪЗЛОЖИТЕЛЯ съответното възнаграждение за извършената и приета работа;

(7.5) ИЗПЪЛНИТЕЛЯТ има право да оспори изцяло или отчасти искания за плащания, отправени от подизпълнителя.

(7.6) ИЗПЪЛНИТЕЛЯТ се задължава да отстранява за своя сметка и в договорените срокове всички Несъответствия на доставеното оборудването/обзавеждането или елементи на същото, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на Несъответствия да влага само оригинални резервни части, материали и консумативи.

(7.7) ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 3 (*три*) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).*/ ако е приложимо/*

(7.8) ИЗПЪЛНИТЕЛЯТ има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

(7.9) ИЗПЪЛНИТЕЛЯТ се задължава да достави и монтира и/или тества на свой риск срещу съответната цена, договореното съгласно чл. 1 оборудването/обзавеждането по вид, технически характеристики, качество и комплектност, съответстващи на уговореното в настоящия договор и приложенията към него;

(7.10) ИЗПЪЛНИТЕЛЯТ се задължава да осигури за своя сметка транспорта до мястото на изпълнение;

(7.11) ИЗПЪЛНИТЕЛЯТ се задължава да осигури подходяща опаковка на оборудването/обзавеждането, каквато е необходима за предотвратяване на повреждането му по време на превоза, натоварване, разтоварване и/или съхранение;

(7.12) ИЗПЪЛНИТЕЛЯТ се задължава да уведоми писмено ВЪЗЛОЖИТЕЛЯ, респективно определеното от него с настоящия договор лице, за датата, на която доставката ще бъде извършена;

(7.13) ИЗПЪЛНИТЕЛЯТ се задължава при доставката, да осигури на ВЪЗЛОЖИТЕЛЯ, респективно определеното от него с настоящия договор лице, необходимото време да прегледа оборудването/обзавеждането за съответствие на вида, количеството и окомплектоваността на доставеното оборудването/обзавеждането за съответствие с изискванията на ВЪЗЛОЖИТЕЛЯ, съдържащи се в Техническата спецификация и предложенията на ИЗПЪЛНИТЕЛЯ съдържащи се в Техническото предложение, както и за наличие на явни дефекти;

(7.14) ИЗПЪЛНИТЕЛЯТ се задължава при наличие на нередовности, констатирани от страна на ВЪЗЛОЖИТЕЛЯ, респективно определено от него с настоящия договор лице, относно вида, броя, техническите характеристики, окомплектоваността и/или наличието на явни недостатъци, да подпише констативен протокол и да отстрани нередовностите за собствена сметка в сроковете по раздел III. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА;

(7.15) ИЗПЪЛНИТЕЛЯТ се задължава да извърши разтоварване, монтаж и/или тестване на доставеното оборудването/обзавеждането;

(7.16) ИЗПЪЛНИТЕЛЯТ се задължава да отстранява за своя сметка всички появили се през гаранционния срок скрити (гаранционни) дефекти;

(7.17) ИЗПЪЛНИТЕЛЯТ се задължава да уведомява своевременно ВЪЗЛОЖИТЕЛЯ, респективно определеното от него с настоящия договор лице, за всички промени в статута на ИЗПЪЛНИТЕЛЯ до изтичане срока на договора;

(7.18) ИЗПЪЛНИТЕЛЯТ се задължава да изпълнява задълженията си по настоящия договор с грижата на добър търговец;

(7.19) ИЗПЪЛНИТЕЛЯТ се задължава да изпълнява указанията, дадени от ВЪЗЛОЖИТЕЛЯ, респективно определеното от него с настоящия договор лице, когато те не водят до изпълнението на дейности извън предмета на договора;

(7.19) ИЗПЪЛНИТЕЛЯТ се задължава да осигури извършването на работите, които съгласно настоящия договор са възложени на подизпълнител/и, когато ВЪЗЛОЖИТЕЛЯТ установи, че подизпълнителя/ите не ги изпълнява/т и изиска същите да бъдат незабавно извършени от ИЗПЪЛНИТЕЛЯ;

(7.20) ИЗПЪЛНИТЕЛЯТ се задължава да осигури гаранционна поддръжка на оборудването/обзавеждането през гаранционния срок;

(7.21) ИЗПЪЛНИТЕЛЯТ е длъжен да информира ВЪЗЛОЖИТЕЛЯ за всички пречки, възникващи в хода на изпълнението, като може да иска от ВЪЗЛОЖИТЕЛЯ указания за отстраняването им;

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

(8.1) Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(8.2) Възложителят се задължава да приеме доставката на оборудването/обзавеждането, предмет на договора по реда на алинея (5.3) ако отговаря на договорените изисквания, в срок до 5 (пет) дни след писменото му уведомяване.

(8.3) Възложителят има право да иска от ИЗПЪЛНИТЕЛЯ да изпълни доставката и монтажа и/или тестването на оборудването/обзавеждането в срок и без отклонения;

(8.4) Възложителят има право да извършва проверка във всеки момент от изпълнението на договора относно срока, качество, стадия на изпълнение, количество, технически параметри и окомплектованост без това да пречи на оперативната дейност на ИЗПЪЛНИТЕЛЯ;

(8.5) Възложителят има право да откаже приемането и заплащането на установената с настоящия договор цена, когато ИЗПЪЛНИТЕЛЯТ не изпълни своите задължения съгласно условията, установени в договора и приложенията към него, както и когато ИЗПЪЛНИТЕЛЯТ се е отклонил от изискванията за доставка и монтаж и/или тестването на оборудването/обзавеждането;

(8.6) Възложителят има право да иска от ИЗПЪЛНИТЕЛЯ отстраняване на отклонения и/или недостатъци, в сроковете и при условията, установени с настоящия договор или приложенията към него;

(8.7) Възложителят има право да получи гаранционна поддръжка на оборудването/обзавеждането през гаранционния срок;

(8.8) Възложителят има право на рекламация за доставеното по Договора оборудване/обзавеждане, при условията посочени в настоящия Договор.

(8.8) Възложителят има право да изисква от ИЗПЪЛНИТЕЛЯ да му представи договори за подизпълнение, сключени с посочените в офертата му подизпълнители.

(8.9) Възложителят има право да изисква от Изпълнителя замяната на несъответстващо с Техническите спецификации и/или дефектно оборудване/обзавеждане или елемент от него само при условията на настоящия Договор, както и отстраняване на Несъответствия по реда и в сроковете, определени в настоящия Договор и в условията по гаранцията.

(8.10) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения, съгласно условията на Договора, или да откаже да изплати частично или изцяло договорената цена.

(8.10) ВЪЗЛОЖИТЕЛЯТ, респективно определеното от него с договора лице, е длъжен да:

1. окаже необходимото съдействие и да осигури достъп на ИЗПЪЛНИТЕЛЯ до мястото за изпълнение на договора;

2. прегледа доставеното оборудване/обзавеждане при доставката му за съответствие с изискванията на ВЪЗЛОЖИТЕЛЯ, съдържащи се в Техническата спецификация и предложенията на ИЗПЪЛНИТЕЛЯ, съдържащи се в Техническото предложение, както и за наличие на явни дефекти;

3. приеме оборудването от ИЗПЪЛНИТЕЛЯ при пълно, точно и навременно изпълнение на доставката и монтажа и/или тестването на същото без забележки;

4. заплати на ИЗПЪЛНИТЕЛЯ дължимата, съгласно настоящия договор цена в сроковете и при условията, установени в същия;

5. уведомява ИЗПЪЛНИТЕЛЯ по време на гаранционния срок за всяка повреда или дефект на оборудването/обзавеждането;

6. предприеме всички необходими мерки за избягване на конфликт на интереси, както и да уведоми незабавно Управляващия Орган на ОП “Региони в растеж” относно обстоятелство, което предизвиква или може да предизвика подобен конфликт. По смисъла на настоящия договор конфликт на интереси е налице при възникване на обстоятелствата, посочени в чл. 52, параграф 2, изречение второ от Регламент на Съвета (ЕО, Евратом) № 1605/2002 от 25 юни 2002 г. относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 от 13 декември 2006 г.

1. **ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Член 9.**

(9.1) Гаранционна отговорност

(9.1.1) Изпълнителят гарантира пълната функционална годност на доставеното оборудване/обзавеждане, съгласно договореното предназначение, както и съгласно Техническото предложение, Техническата спецификация и стандарти.

(9.1.2) В рамките на гаранционния срок Изпълнителят отстранява със свои сили и средства всички повреди,и/или Несъответствия на оборудването/обзавеждането или на елементи от него, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(9.1.3) Изпълнителят се задължава да отстрани настъпила повреда и/или Несъответствието в срок, съгласно техническото предложение: Срок за отстраняване на гаранционната повреда/дефект през гаранционния срок, **……….. / словом / календарен ден**, съгласно */техническото предложение/,* считано от констатиране на повредата и изпращане на уведомление до изпълнителя за настъпила повреда.

Рекламационното съобщение/уведомление на Възложителя може да бъде изпратено по факс, телефон, електронна поща или обикновена поща. След преглед на оборудването/обзавеждането от представители на Изпълнителя се съставя констативен протокол за вида на повредата и/или Несъответствието

(9.2) Гаранционно (сервизно) обслужване

(9.2.1) Възложителят е длъжен да осигурява гаранционна (сервизна) поддръжка на оборудването съгласно сроковете и условията по гаранцията.

1. **ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ**

**Член 10. Видове гаранции, размер и форма на гаранциите**

(10.1) Видове и размер на гаранциите

(10.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 3% (три процента) от стойността на Договора по чл. 2, алинея (2.1) или сумата от ………….лв.( словом ) без ДДС;

(10.1.2) Изпълнителят предоставя гаранция за обезпечаване на авансовото плащане в размер на 100 % върху аванса, който е до 20 % (двадесет процента) от цената на Договора по чл. 2, алинея (2.1).

(10.1.3) Изпълнителят представя документи за внесена гаранция за изпълнение на Договора към датата на сключването му. Изпълнителят представя документи за внесена гаранция за гарантиране на авансовото плащане към датата на постъпване на искането за аванс от страна на Изпълнителя.

(10.2) Форма на гаранциите

(10.2.1) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка.

**Член 11. Изисквания по отношение на гаранциите**

(11.1) Когато гаранцията се представя във вид на **парична сума**, тя се внася по следната банкова сметка на Възложителя: Община Перник,*BIC: CECBBGSF, IBAN: BG36CECB97903360879300, при Централна Кооперативна Банка АД, клон Перник*. Всички банкови разходи, свързани с преводите на сумата са за сметка на Изпълнителя;

(11.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (*сто процента*) от стойността на гаранцията за изпълнението му и/или от гаранцията за обезпечаване на авансовото плащане със срок на валидност: както следва: 1) срокът на действие на Договора, плюс 60 (шестдесет) дни за гаранцията за изпълнение; 2) срокът за усвояване на авансовото плащане плюс 60 (шестдесет) дни за гаранцията обезпечаваща авансовото плащане; 3) до изтичане на гаранционния срок на оборудването, доставени по договора, на плюс 60 (шестдесет дни) за гаранцията обезпечаваща гаранционния срок на оборудването.

(11.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(11.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(11.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 60 (шестдесет) дни, съответно застраховка, която обезпечава авансовото плащане е със срок до усвояване на авансовото плащане плюс 60 (шестдесет)дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, включително при неусвояване или невръщане на авансовото плащане и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 12. Задържане и освобождаване на гаранциите**

(12.1). Възложителят освобождава гаранцията за изпълнение на Договора, както следва:

(12.1.1) в размер 3 % (*три процента*) от стойността на Договора в размер на …………………лв.( словом) без ДДС, в срок от 10 (*десет*) дни, след подписване на Приемо-предавателен протокол за окончателното приемане на оборудването/обзавеждането, при условие че сумите по гаранцията не са задържани, или не са настъпили условия за задържането им и след предоставяне на гаранцията по чл. 10, ал. 10.1, т. 10.1.3 от настоящия договор.

(12.2) Ако Изпълнителят е внесъл гаранцията за изпълнение на Договора по банков път, Възложителят я освобождава в пълен размер в срока и при условията на алинея (12.1).

(12.3) Възложителят освобождава гаранцията обезпечаваща авансовото плащане в срок до 3 (три) дни след усвояване или връщане на аванса, като авансът се счита за усвоен при подписване на Приемо-предавателен протокол за окончателното приемане на оборудването/обзавеждането.

(12.4) Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

(12.5) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(12.6.) Възложителят има право да задържи изцяло или частично гаранцията за изпълнение и/или обезпечаваща авансовото плащане и/или обезпечаваща гаранционния срок, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя, съответно при възникване на задължения за Изпълнителя за връщане на авансово платени суми. В тези случаи, Възложителят има право да задържи от гаранцията за изпълнение и/или от гаранцията за гаранционния срок суми, покриващи отговорността на Изпълнителя за неизпълнението, а от гаранцията обезпечаваща авансовото плащане – сумата в размер на авансовото плащане, при условие, че същото не е задържано или върнато на Изпълнителя.

(12.7) Възложителят има право да задържа от сумите по гаранцията за изпълнение и гаранцията за гаранционния срок суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

(12.8) В случай на задържане от Възложителя на суми от гаранциите, Изпълнителят е длъжен в срок до 5 (пет) дни да допълни съответната гаранция до размера ѝ, уговорен в алинея (10.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера в алинея (10.1).

1. **НЕУСТОЙКИ**

**Член 13.**

(13.1) При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0,2 % (нула цялo и два процента) от сумата по чл. 2, алинея 2.1. за всеки просрочен ден, но не повече от 5 %(пет процента) от цената по чл. 2, алинея (2.1).

(13.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,2 % (нула цялo и два процента) от дължимата сума за всеки просрочен ден, но не повече от 5 %(пет процента) от размера на забавеното плащане.

(13.3) При системно (три и повече пъти) неизпълнение на задълженията за гаранционни ремонти в срока на гаранцията, Възложителят има право:

13.3.1. При неспазване на сроковете посочени в чл. 9, ал. 9.1., т. 9.1.3. от настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка, за всеки просрочен ден, в размер на 0,1% (нула цяло и един процента) от стойността на конкретното обзавеждане/оборудване, офериран от него в ценовото му предложение, но не повече от 20 % /двадесет процента/ от стойността на конкретното обзавеждане/оборудване.

13.3.2. При отказ за ремонт/подмяна на части, които влизат в обхвата на гаранцията, Възложителят има право да направи ремонта/подмяната на съответната част за сметка на ИЗПЪЛНИТЕЛЯ, като сумата за ремонта/подмяната на части ще се възстановява от Изпълнителя.

(13.4) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми по настоящия член от предоставените гаранции.

(13.5) Неустойките се заплащат незабавно, при поискване от Възложителя, по следната банкова сметка [Община Перник,*BIC: CECBBGSF, IBAN: BG36CECB97903360879300, при Централна Кооперативна Банка АД, клон Перник*]. В случай че банковата сметка на Възложителя не е заверена със сумата на неустойката в срок от 5 (*пет*) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение и/или гаранцията покриваща гаранционния срок на договора.

1. **ПОДИЗПЪЛНИТЕЛИ[[1]](#footnote-1)**

**Член 14.**

(14.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(14.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(14.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(14.4) Независимо от използването на подизпълнители, отговорността за изпълнение на настоящия Договор и на Изпълнителя.

(14.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Член15.**

(15.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 16.**

(16.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(16.2) Разплащанията по ал. (16.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(16.3) Към искането по ал. (16.2) Изпълнителят предоставя становище, от което да е видно дали оспорва плащанията или част от тях като недължими.

(16.4) Възложителят има право да откаже плащане по ал. (16.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 17.**

(17.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение,непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 10 дни;
5. При ликвидация или обявяване в несъстоятелност на Изпълнителя.

(17.2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от 10 (десет) дни;
2. при системно (*три и повече пъти*) неизпълнение на задълженията на Изпълнителя за извършване на гаранционни ремонти или при пълно неизпълнение на задълженията на Възложителя за извършване на гаранционни ремонти;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(17.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. [*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.]*

(17.5) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(17.6) Възложителят може да развали Договора по реда и при условията предвидени в него или в приложимото законодателство.

**Член 18**

Настоящият Договор може да бъде изменян или допълван от Страните при условията на чл. 116 от ЗОП, с изключение на чл. 116, ал. 1, т. 1 от ЗОП.

1. **НЕПРЕОДОЛИМА СИЛА**

**Член19.**

(19.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(19.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(19.3)Докато трае непреодолимата сила, изпълнението на задължението се спира.

(19.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **ДОПЪЛНИТЕЛНИ РАЗПОРЕДБИ**

**Член 21.**

За всички неуредени в настоящия Договор въпроси се прилага действащото българско законодателство.

**Член 22**.

(22.1) Упълномощени представители на Страните, които могат да приемат и правят изявления по изпълнението на настоящия Договор са:

**ВЪЗЛОЖИТЕЛ:**

**ОБЩИНА ПЕРНИК**

Адрес:

Булстат:

Тел./факс

Email:

IBAN:

BIC:

 **Отговорно лице: , длъжност – , тел:; , e-mail -**

**ИЗПЪЛНИТЕЛ:**

Адрес:

ЕИК:

Тел./факс ;

Email:

BIC:

IBAN:

**Отговорно лице: , длъжност- , тел.**  **, e-mail :**

 (22.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(22.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(22.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 22 се считат за валидно изпратени и получени от другата Страна.

(22.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 23**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 24**.

(24.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни,като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(24.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 25**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 26.**

**ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на настоящия договор.

**Член 27**

**ИЗПЪЛНИТЕЛЯТ** се задължава да съхранява, осигурява и предоставя при поискване от УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи всички документи за проектите, за период от три години, считано от 31 декември след предаване към Европейската комисия на окончателните документи по приключването на ОПРР 2014-2020 г. Този срок се прекъсва в случай на съдебни процедури или по надлежно обосновано искане от страна на Европейската комисия.

(27.1) Документите трябва да се съхраняват на достъпно място и да са архивирани по начин, който улеснява проверките от компетентните органи.

(27.2) Документите се съхраняват и след изтичането на сроковете, в случай, че има съдебни, административни или следствени производства, до приключването им или при надлежно обосновано искане на Европейската комисия, или когато националното законодателство указва това.

**Член 28**

При проверки на място от страна на УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи **ИЗПЪЛНИТЕЛЯТ** се задължава да осигури присъствието на свой представител, както и да осигури: достъп до помещения, преглед на документи, удостоверяващи направените разходи в рамките на предоставената безвъзмездна финансова помощ, както и всякаква друга информация, свързана с изпълнението на проекта и сключения договор.

(28.1) **ИЗПЪЛНИТЕЛЯТ** е длъжен да допуска УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и/или техни представители и външни одитори, извършващи проверки, да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до 3 (три) години след приключването на Оперативната програма по отношение на договорите за предоставяне на безвъзмездна финансова помощ по Европейските структурни и инвестиционни фондове в съответствие с изискванията на Регламент № 1303/2013 г. на Съвета, както и до приключване на евентуални административни, следствени или съдебни производства.

(28.2) Освен указаното в ал.2, **ИЗПЪЛНИТЕЛЯТ** е длъжен да допусне УО на ОПРР, Сертифициращия орган, националните одитиращи органи, Европейската служба за борба с измамите и/или техни представители и външни одитори, извършващи проверки съгласно член 15, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство.

(28.3) За изпълнение на целта по ал. 2 **ИЗПЪЛНИТЕЛЯТ** е длъжен да предостави на служителите или представителите на УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Достъпът, предоставен на служителите или представителите на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са архивирани по начин, който улеснява проверката, а Бенефициентът следва да уведоми УО на ОПРР за точното им местонахождение.

(28.4) **ИЗПЪЛНИТЕЛЯТ** гарантира, че правата на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори ще се упражняват равноправно, при еднакви условия и в съответствие с еднакви правила и по отношение на неговите изпълнители.

(28.5) **ИЗПЪЛНИТЕЛЯТ** е длъжен да поддържа система за деловодство, архивиране и съхраняване на документите, свързани с изпълнението на договора, в съответствие с указанията на Ръководителя на УО на ОПРР.

**Член 29**

**ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** и/или на лицата, надлежно упълномощени от него, Управляващия орган и Сертифициращия орган, цялата необходима информация за изпълнението на настоящия договор, в срок до 3 работни дни от поискването й.

**Член 30**

 С подписването на настоящия договор **ИЗПЪЛНИТЕЛЯТ** декларира своето съгласие компетентният орган по приходите (по месторегистрация на **ИЗПЪЛНИТЕЛЯ**) да предоставя информация за него при поискване от страна на Управляващия орган и/или Сертифициращия орган.

**Член 31**

(31.1) Изпълнявайки дейностите по този договор, **ИЗПЪЛНИТЕЛЯТ** се задължава както той, така и неговите служители да спазват определени изисквания относно конфликт на интереси и кодекс за етично поведение.

(31.2) По смисъла на настоящия договор конфликт на интереси е налице при възникване на обстоятелствата, посочени в чл. 52, параграф 2, изречение второ от Регламент на Съвета (ЕО, Евратом) № 1605/2002 от 25 юни 2002 г. относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 от 13 декември 2006 г.

**Член 32**

(32.1) **ИЗПЪЛНИТЕЛЯТ** се задължава да предприеме всички необходими: мерки, за да предотврати или прекрати всяка ситуация, която може да компрометира независимото и обективно изпълнение на настоящия договор.

(32.2) **ВЪЗЛОЖИТЕЛЯТ** си запазва правото да се увери, че тези мерки са адекватни и може да изиска предприемането на допълнителни мерки, ако това е необходимо.

**Член 33**

(33.1) **ИЗПЪЛНИТЕЛЯТ** се задължава да направи така, че неговите служители, включително и ръководните кадри, не са поставени в ситуация, която може да доведе до конфликт на интереси.

(33.2) **ИЗПЪЛНИТЕЛЯТ** се задължава да смени, незабавно и без компенсация от Възложителя, всеки свой служител, който участва в изпълнението на настоящия договор и е изложен на такава ситуация.

**Член 34**

(34.1) **ИЗПЪЛНИТЕЛЯТ** се задължава да се въздържа от всякакви контакти, които биха компрометирали неговата независимост, или независимостта на персонала му.

(34.2) В случай че **ИЗПЪЛНИТЕЛЯТ** не поддържа такава независимост, **ВЪЗЛОЖИТЕЛЯТ** може да прекрати настоящия договор.

**Член 35**

(35.1) **ИЗПЪЛНИТЕЛЯТ** се задължава да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

(35.2) **ИЗПЪЛНИТЕЛЯТ** се задължава да се въздържа от всякакви публични изявления във връзка с настоящия договор, направени без предварителното писмено съгласие на **ВЪЗЛОЖИТЕЛЯ**, както и от ангажиране с дейност, което влиза в разрез със задълженията му към **ВЪЗЛОЖИТЕЛЯ** по договора.

(35.3) **ИЗПЪЛНИТЕЛЯТ** се задължава да не ангажира **ВЪЗЛОЖИТЕЛЯ** по какъвто и да е начин без предварителното му писмено съгласие и трябва, когато това се налага, да изясни това свое задължение пред трети лица.

**Член 36**

(36.1) В случай че **ИЗПЪЛНИТЕЛЯТ** или някой от неговите подизпълнители, персонал, агенти или служител предложи да даде, или се съгласи да предложи или даде, или даде на което и да било лице подкуп, подарък, пари за благодарност или комисионна като стимул или награда за това, че е направил или се е въздържал да направи действие във връзка с настоящия договор, или за това, че е бил благосклонен или неблагосклонен към дадено лице във връзка с този договор с **ВЪЗЛОЖИТЕЛЯ**, **ВЪЗЛОЖИТЕЛЯТ** може да прекрати настоящия договор, без това да е в ущърб на изпълнимите права на **ИЗПЪЛНИТЕЛЯ** по него.

**Член 37**

(37.1) **ИЗПЪЛНИТЕЛЯТ** се задължава да не извлича пряка или непряка изгода от каквито и да било възнаграждения за права, парични възнаграждения, или комисионни във връзка с патентован или защитен артикул, или процес, използван при или за целите на настоящия договор, без предварителното писмено съгласие на **ВЪЗЛОЖИТЕЛЯ**.

**Член 38**

(38.1)**ИЗПЪЛНИТЕЛЯТ** се задължава, както той, така и неговите служители да запазят професионална тайна по време на изпълнение на настоящия договор, както и след приключването му.

**Член 39**

(39.1) **ИЗПЪЛНИТЕЛЯТ** се задължава, освен с предварителното писмено съгласие на Възложителя, нито той, нито назначеният или ангажиран от него персонал да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на този договор.

**Член 40**

**ИЗПЪЛНИТЕЛЯТ** се задължава както той, така и назначеният или ангажиран от него персонал, да не ползват в ущърб на **ВЪЗЛОЖИТЕЛЯ** информацията, която им е била предоставена и която е резултат от проучванията, тестовете и изследванията, проведени по време на и за целите на изпълнение на настоящия договор.

**Член 41**

(41.1) **ИЗПЪЛНИТЕЛЯТ** се задължава изпълнението на настоящия договор да не води до необичайни комерсиални разходи.

(41.2) В случай че се появят такива комерсиални разходи, настоящият договор ще бъде прекратен.

(41.3) Необичайни комерсиални разходи по смисъла на този договор са комисионни, които не са упоменати в договора или не произлизат от правомерно сключен договор във връзка с този договор, комисионни, които не са платени в замяна на действително извършена услуга, работа или доставка, комисионни, изплатени на получател с неясна самоличност, или комисионни, изплатени на **ВЪЗЛОЖИТЕЛЯ**.

(41.4) При поискване, **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ**, удостоверяващи доказателства във връзка с условията, при които се изпълнява настоящия договор, при спазване разпоредбите на действащото българско законодателство,

(41.5) **ВЪЗЛОЖИТЕЛЯТ** има право да проведе всички документални проверки, които счита за необходими, за да намери доказателства в случай, че има подозрение за необичайни комерсиални разходи.

**Член 42**

(42.1)**ИЗПЪЛНИТЕЛЯТ** е длъжен да уведоми незабавно **ВЪЗЛОЖИТЕЛЯ** за всеки конфликт на интереси, който се появи по време на изпълнението на настоящия договор, или когато е налице неспазване на клаузите за етично поведение.

**Член 43**

(43.1) Изискванията за Конфликт на интереси и кодекс за етично поведение се прилагат по начин който не нарушава императивните разпоредби на действащото българско законодателство.

**Член 44**

(44.1) **ИЗПЪЛНИТЕЛЯТ** се задължава да предприеме всички необходими стъпки за популяризиране на факта, че проектът се съфинансиран от Европейския фонд за регионално развитие.

(44.2) Предприетите мерки по ал. 1 трябва да са съобразени със съответните правила за информиране и публичност, предвидени в чл. 8 от Регламент на Комисията 1828/2006 г. и приложение 1 към него, и в Единен наръчник на бенефициента за прилагане на правилата за информация и комуникация 2014 – 2020 г.

**Член 45**

(45.1)**ИЗПЪЛНИТЕЛЯТ** се задължава да посочва финансовия принос на Европейския фонд за регионално развитие, предоставен чрез Оперативна програма „Региони в растеж" 2014- 2020 г., в каквато и да било форма и в каквото и да е средство за масова информация, в това число и в Интернет, и в каквито и да са документи, свързани с изпълнението на настоящия договор. Той трябва да използва логото на ЕС и логото на Оперативна програма „Региони в растеж“ 2014 – 2020 г. Всеки документ, в каквато и да било форма, трябва да съдържа следното заявление: “Този документ е създаден в рамките на проект № BG16RFOP001-5.002-0021“Подкрепа за деинституционализация на социалните услуги за възрастни и хора с увреждания в Община Перник“, който се осъществява с финансовата подкрепа на оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие.

**Член 46**

(46.1) Всяка информация, получена при или по повод сключването и изпълнението на този договор, се счита за конфиденциална в отношенията между **ИЗПЪЛНИТЕЛЯ** и трети лица, с изключение на контролни и одитни органи.

(46.2) **ИЗПЪЛНИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ВЪЗЛОЖИТЕЛЯ**.

(46.3) **ИЗПЪЛНИТЕЛЯТ** предоставя на своите работници или служители единствено такава информация, получена при или по повод изпълнението на настоящия договор, която е необходима за изпълнението на техните задължения във връзка с изпълнението му. Разкриването на информация пред работник или служител се осъществява само в такава степен, която е необходима за целите на извършваната от него работа по изпълнението на настоящия договор.

(46.4) **ВЪЗЛОЖИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ИЗПЪЛНИТЕЛЯ**.

**Член 47**

(47.1) **ВЪЗЛОЖИТЕЛЯТ**, лицата, упълномощени от него и **ИЗПЪЛНИТЕЛЯТ** се задължават да запазят поверителността на всички предоставени документи, информация или други материали, за срок не по-малко от 3 (три) години, считано от 31 декември след предаване към Европейската комисия на окончателните документи по приключването на ОПРР.

(47.2) Европейската комисия има право на достъп до всички документи, предоставени на лицата, посочени по-горе, като спазва същите изисквания за поверителност.

**Член 48**

(48.1) **ИЗПЪЛНИТЕЛЯТ** упълномощава **ВЪЗЛОЖИТЕЛЯ**, Договарящия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, наименованието на проекта и размера на предоставената безвъзмездна финансова помощ.

**Член 49** При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да спазват изискванията за защита на личните данни съобразно разпоредбите на приложимото европейско и национално законодателство.

 **Член 50**

(50.1) С оглед задълженията на **ВЪЗЛОЖИТЕЛЯ** за воденето на документацията и отчетността, произтичащи от договора за безвъзмездна финансова помощ, **ИЗПЪЛНИТЕЛЯТ** се задължава да спазва всички указания на Възложителя, в това число но не само: при изготвяне на всякакви документи, воденето на кореспонденция, форма на отчетност на изпълнените дейности, изписването на определени текстове, спазването на определени срокове и др. във връзка с настоящия договор

(50.2) По смисъла на параграф 36 на чл. 2, от Регламент (ЕС) №1303/2013 и настоящия договор „нередност” е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез отчитане на неправомерен разход в бюджета на Съюза.

(50.3) „Измама” по отношение на разходите, съгласно чл.1, параграф 1, буква „а“ от Конвенцията за защита на финансовите интереси на Европейските общности следва да се разбира всяко умишлено действие или бездействие, свързано с: а) използването или представянето на фалшиви, грешни или непълни изявления или документи, което води до злоупотреба или незаконно присвояване на средства от общия бюджет на Европейските общности или бюджети, управлявани пряко от или от името на Европейските общности; б) укриване на информация в нарушение на конкретно задължение, имащо същия резултат; в) използването на такива средства за различни цели от тези, за които те първоначално са били отпуснати.

(50.4) **ИЗПЪЛНИТЕЛЯТ** е длъжен да не допуска нередности при изпълнение на възложените му с договора работи, както и незабавно да сигнализира **ВЪЗЛОЖИТЕЛЯ** при възникване на съмнения за нередности свързани, както с изпълнението на договора, така и при изпълнението на проекта.

(50.5) Изпълнителят е длъжен да възстанови всички неправомерно получени суми в пълен размер, ведно с дължимата лихва за периода, през който те са престояли при него в срок от 10 календарни дни след получаване на писмено искане от страна на възложителя.

(50.6) При невъзстановяване в размера и срока по предходната алинея **ВЪЗЛОЖИТЕЛЯТ** удовлетворява претенциите си от Гаранцията за изпълнение на Договора, както и по общия ред.

(50.7) Изпълнителят се задължава да запознае лицата, ангажирани с изпълнение на договора с определението за „нередност и измама”.

(50.8) в случай на установена нередност и/или измама по вина на Изпълнителят, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви

Неразделна част от настоящия Договор са следните приложения:

* Техническа спецификация на Възложителя;
* Техническо предложение на Изпълнителя;
* Ценово предложение на Изпълнителя;

Настоящият Договор се подписа в 4 (четири) еднообразни екземпляра –3 (три) за Възложителя и 1 (един) за Изпълнителя.

**ВЪЗЛОЖИТЕЛ: ЗА ИЗПЪЛНИТЕЛЯ:**

**ЗА КМЕТ НА ОБЩИНА ПЕРНИК: \_\_\_\_\_\_\_\_\_\_\_\_\_\_\_\_\_\_\_**

**(……………………) (........................................)**

**Севделина Ковачева**

**ГЛ. СЧЕТОВОДИТЕЛ:**

 **(……………………)**

**Мария Благоева**

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)